BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON

OPĆINSKI SUD U ŽEPČU
UPUTSTVO O KOLANJU RAČUNOVODSTVENE DOKUMENTACIJE
Žepče, maj  2015.godine

Na osnovu člana 31. stav 1. Zakona o sudovima u  Federaciji Bosne i Hercegovine (''Službene novine Federacije Bosne i Hercegovine'' broj 38/05), Zakona o računovodstvu i reviziji u Federaciji Bosne i Hercegovine(''Službene novine Federacije Bosne i Hercegovine'' broj 32/05), člana 68. Pravilnika o knjigovodstvu budžeta Zeničko-dobojskog kantona broj 07-34-4294-1/04 od 27. 02. 2004. godine, Računovodstvene politike za budžetske korisnike i trezor Zeničko-dobojskog kantona broj 07-34-3231/04 od 26.02.2004. godine  i Kodeksa računovodstvenih načela i računovodstvenih standarda federacije BiH(“Službene novine Federacije Bosne i Hercegovine”, broj 50/98 i 47/01), Predsjednik Općinskog suda u Žepču, d o n o s i
UPUTSTVO O KOLANJU RAČUNOVODSTVENE DOKUMENTACIJE
DEFINICIJE KNJIGOVODSTVENIH DOKUMENATA
Član 1.


Knjigovodstvenim dokumentom smatra se u pisanom obliku formulisano tvrđenje kojim se dokazuje nastanak poslovnog događaja.


Knjigovodstveni dokumenti mogu biti po svom porijeklu eksterni i interni, a po načinu nastajanja izvorni(originalni) i izvedeni.

Član 2.

Eksterni knjigovodstveni dokumenti su oni koji su prispjeli u Općinski sud u Visokom (u daljem tekstu: sud).


Interni knjigovodstveni dokumenti su ispostavljeni od strane nadležnih lica suda.

Izvorni (originalni) knjigovodstveni dokumenti ispostavljeni su prilikom nastajanja poslovnog događaja od strane učesnika u tom događaju.

Izvedeni knjigovodstveni dokumenti ispostavljeni su knjigovodstvu na osnovu izvornih knjigovodstvenih dokumenata ili podataka iz poslovnih knjiga (specifikacije, rekapitulacije i sl.).

KARAKTERISTIKE KNJIGOVODSTVENIH DOKUMENATA
Član 3.


Sve knjigovodstvene transakcije moraju biti zasnovane na urednoj i vrijedonosnoj knjigovodstvenoj dokumentaciji, čime se obezbjeđuje fer i  korektno iskazivanje knjigovodstvenih promjena u skladu sa računovodtvenim standardima.
Član 4.

Urednost podrazumijeva da knjigovodstveni dokumenti moraju biti napisani uredno, čitko i jasno i da nema križanja i dodavanja nepotrebnih podataka, te da sadrži sve potrebne podatke za knjiženje određene transakcije.

Vjerodostojnost knjigovodstvenog dokumenta podrazumijeva da je ovjeren od strane predsjednika suda ili lica kojeg on pismeno ovlasti, čime se ne umanjuje odgovornost predsjednika suda za stvaranje obaveza, kao ni za pravilno i zakonito evidentiranje poslovnih promjena.

KONTROLA I ISPRAVKA KNJIGOVODSTVENOG DOKUMENTA
Član 5.


Knjigovodstvena dokumentacija sastavlja se u jednom ili više primjeraka. Izvorna knjigovodstvena dokumentacija može se sastaviti i napisati elektronski, putem kompjutera, pisaćom mašinom ili ručno.


Ukoliko su knjigovodstveni dokumenat elektronski, putem kompjutera, ista umjesto potpisa može sadržavati faksimil potpisa ili elektronski potpis. Prije potpisivanja i elektronske evidencije dokumenta, document treba likvidirati, to jest izvršiti njegovu kontrolu.

Član 6.

Knjigovodstveni dokumenti moraju se kontrolisati prije unosa  podataka u knjigovodstvo.

Ovlaštena lica vrše kontrolu istinitosti i tačnosti svakog knjigovodstvenog dokumenta i svojim potpisom na knjigovodstvenom dokumentu garantuju da je dokumenat istinit i da tačno pokazuje finansijsku promjenu u sudu.

Član 7.

Knjigovodstveni dokumenti se u pravilu nakon potpisivanja ne mogu ispravljati. Ispravke na knjigovodstvenim dokumentima dozvoljavaju se samo u slučajevima kad su greške očigledne pa zbog toga mogu prouzrokovati nekorektno i nefer knjiženje, s tim da se ispravka vrši tako što se pogrešan podatak precrta tankom linijom da se vidi vrsta greške i iznad nje upiše ispravan podatak.
Član 8.

Ispravku može vršiti samo lice koje je ovlašteno za potpisivanje dokumenta. To lice pored ispravke stavlja svoj potpis.


Prazna mjesta u knjigovodstvenim dokumentima moraju biti precrtana kako bi se spriječilo naknadno upisivanje i eventualna zloupotreba. Prema tome, dokumenat mora biti tako popunjen da neutralna , ali stručna osoba, koja nije učestvovala u finansijskoj transakciji može iz nje nedvojbeno i bez sumnje saznati prirodu finansijske promjene.

SASTAVNI DIJELOVI KNJIGOVODSTVENIH DOKUMENATA
Član 9.


Svaki knjigovodstveni dokumenat mora sadržavati:

· broj dokumenta,
· datum izdavanja dokumenta,

· naziv i adresu izdavaoca dokumenta,

· tačno definisanu finansijsku transakciju, odnosno potraživanje ili obavezu zbog kojeg je izdat knjigovodstveni dokumenat,

· rok dospijeća i

· pečat i potpis ovlaštenog lica.

KOLANJE KNJIGOVODSTVENE DOKUMENTACIJE OD IZDAVANJA
ILI OVJERE PRIMLJENE DOKUMENTACIJE DO NJENOG 

KNJIGOVODSTVENOG EVIDENTIRANJA
Član 10.


Kretanje knjigovodstvene dokumentacije u sudu regulirano je tako da se put izdavanja ili ovjere knjigovodstvenog dokumenta do njegovog knjiženja skrati, to jest da se izbjegnu nepotrebna zadržavanja.

Član 11.

Sva eksterna finansijska dokumenta (primljena neposredno, putem pošte ili faksa) dostavljaju se odsjeku za računovodstveno-materijane poslove gdje se zavode u knjigu ulaznih faktura a zatim šefu odsjeka za računovodstveno-materijalne poslove na kontrolu. 
Član 12.

Nakon izvršene kontrole knjigovodstveni dokumenti se dostavljaju  predsjedniku suda koji svojim potpisom na knjigovodstvenom dokumentu odobrava njegovo izvršenje.
Član 13.

Potpisani knjigovodstveni dokumenti dostavljaju se u odsjek za računovodstveno-materijalne poslove , gdje uposleni tog odsjeka vrše unos podataka u pomoćne knjige, a zatim kopije tih dokumenata dostavljaju u Trezor gdje se vrši njihova kontrola i knjiženje u Glavnoj knjizi, tada se knjiženje smatra završenim.

Član 14.

U okviru jedinstvene Glavne knjige Trezora sud ima svoju glavnu knjigu kao segment, da bi mogao na osnovu toga za svoje potrebe izrađivati različite izvještaje.

Član 15.

Interna dokumenta (dokumenta koja nastaju u računovodstvu suda) dostavljaju se predsjedniku suda na potpis. Rade se u dva primjerka. Jedan se dostavlja uz tabelarni izvještaj Trezoru na knjiženje, a drugi ostaje u računovodstvu za evidentiranje u pomoćne knjige na osnovu kojih se prati blagovremenost i tačnost izvršavanja ovih dokumenata.

ARHIVIRANJE I ČUVANJE KNJIGOVODSTVENIH DOKUMENATA I RAČUNOVODSTVENIH KNJIGA
Član 16.

Član 19. Zakona o računovodstvu (“Službene novine Federacije Bosne I Hercegovine”, broj 32/05) obavezuje uposlene u računovodstvu da odlažu i čuvaju knjigovodstvena dokumenta, poslovne knjige, računovodstvene iskaze i poslovne izvještaje prema računovodstvenim načelima i standardima. 

Tim načelima i standardima, kao i Pravilnikom o knjigovodstvu propisano je da se knjigovodstvena dokumentacija čuva u sljedećim rokovima:
Knjigovodstveni dokumenti čuvaju se u izvornom obliku, na nosiocu automatizirane obrade podataka ili na drugi arhivski prikladan način.
Trajno se čuvaju računovodstveni iskazi, Glavna knjiga, konačni obračun zaposlenih, isplatne liste za periode za koje ne postoje konačni obračun plaća i izvještaj revizora i sva interna akta i odluke od uticaja na finansijsko poslovanje.

Pet godina čuvaju se polugodišnji i drugi periodični iskazi, knjigovodstveni dokumenti na osnovu kojih su izvršena knjiženja i zakonom propisani dokumenti.

Pet godina čuvaju se dokumenti platnog prometa.

Dvije godine čuvaju se pomoćni obračuni i slični dokumenti.

Član 17.
Ovo uputstvo stupa na snagu danom donošenja.
Broj:







 PREDSJEDNIK SUDA
Žepče, 20.05.2015. godine

